**Molėtų rajono savivaldybės taryba**

**SPRENDIMAS**

**Dėl valstybės turto perėmimo molėtų rajono savivaldybės nuosavybėn ir jo perdavimo molėtų rajono savivaldybės administracijai**

2016 m. birželio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1 ir 2 dalimis, atsižvelgdama į Lietuvos Respublikos Vyriausybės 2016 m. balandžio 27 d. nutarimą Nr. 409 „Dėl nekilnojamųjų daiktų Molėtų rajono savivaldybėje, Inturkės seniūnijoje, Bučeliškės kaime 6, perdavimo Molėtų rajono savivaldybės nuosavybėn“ ir 2016 m. gegužės 9 d. valstybės turto, perduodamo savivaldybės nuosavybėn, perdavimo ir priėmimo aktą Nr. L-140,

Molėtų rajono savivaldybės taryba n u s p r e n d ž i a:

1. Perimti Molėtų rajono savivaldybės nuosavybėn savarankiškųjų funkcijų – socialinių paslaugų planavimo ir teikimo, socialinių paslaugų įstaigų steigimo, išlaikymo ir bendradarbiavimo su nevyriausybinėmis organizacijomis – įgyvendinimui valstybės nekilnojamąjį turtą, esantį Molėtų r. sav., Inturkės sen., Bučeliškės k. 6:
   1. administracinį pastatą (unikalus numeris 6299-7002-4015, bendras plotas 1072,50 kv. m, plane pažymėtas 1K2p), kurio įsigijimo vertė 312 349,40 Eur, likutinė vertė 2015 m. spalio 30 d. – 200 703,88 Eur;
   2. transformatorinės pastatą (unikalus numeris 6299-7002-4026, užstatytas plotas 34,48 kv. m, plane pažymėtas 2H1p), kurio įsigijimo vertė 1 049,87 Eur, likutinė vertė 2015 m. spalio 30 d. - 13,17 Eur;
   3. siurblinės pastatą (unikalus numeris 6299-7002-4037, užstatytas plotas 4,0 kv. m, plane pažymėtas 3H1p), kurio įsigijimo vertė 579,24 Eur, likutinė vertė 2015 m. spalio 30 d. - 234,56 Eur;
   4. kiemo statinius (gręžinys, rezervuarai – 2 vienetai, pažymėta plane C1, C2) (unikalus numeris 6299-7002-4048, be likutinės vertės).

Nekilnojamojo turto registro numeris 44/1312672, kadastro duomenų bylos numeris 8587.

1. Perėmus 1 punkte nurodytą turtą ir įrašius į Savivaldybės turto apskaitą, perduoti jį Molėtų rajono savivaldybės administracijai patikėjimo teise valdyti, naudoti ir juo disponuoti.
2. Įgalioti Molėtų rajono savivaldybės administracijos direktorių Saulių Jauneiką pasirašyti 1 punkte nurodyto turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras